ועדת הכלכלה, כנסת 15, פרוטוקול מספר 188, 2000-09-11 11:00

אברהם פורז: מר הכהן, מה זה שטחי עזה ויריחו?

אברהם פורז: מה עם יתר השטחים ברשות הפלסטינית?

מירון הכהן: החוק שקיים היום הוא חוק היישום.

מירון הכהן: עלתה הטענה שהחוק לא חל בגלל הסכם היישום שקבע שהעברה של טובין משטחי הרשות הפלסטינית לשטח מדינת ישראל לא תחשב כייבוא.

מירון הכהן: תוקן החוק, ונקבע שהוא יוחל גם על העברה של בשר מהרשות הפלסטינית לשטח מדינת ישראל.

אברהם פורז: את זה החוק אומר.

מירון הכהן: מבחינה משפטית טהורה לא היה צורך בתקנות האלה.

מירון הכהן: הצורך נולד כתוצאה מזה שיושב-ראש הוועדה באותו זמן התנגד לחוק היישום ולא רצה לאזכר אותו.

מירון הכהן: שר התמ"ס היה צריך להתקין תקנות שיקבעו מה זה שטחי עזה ויריחו.

מירון הכהן: מכאן התקנות.

אברהם פורז: החוק אומר שאי אפשר לייבא לישראל בשר לא כשר, לרבות משטחי עזה ויריחו, כאשר שטחי עזה ויריחו זה כפי שיקבע שר התעשייה בתקנות.

אברהם פורז: כל עוד הוא לא קבע בתקנות, אנחנו לא יודעים מה זה שטחי עזה ויריחו.

מירון הכהן: הרעיון מוחל לגבי כל השטחים בשליטת הרשות הפלסטינית.

אברהם פורז: לפי איזה תקנות?

מירון הכהן: יש את החלטת היועץ המשפטי לממשלה שקבע שהתקנות האלה מותרות מבחינת ההפעלה של החוק.

אברהם פורז: אבל אם אומרים שאי אפשר יהיה לייבא בשר ממקדוניה עד שגבולות מקדוניה ייקבעו בצו, אז כל עוד לא נקבעו הגבולות בצו האיסור לא חל.

מירון הכהן: המשנה ליועץ המשפטי לממשלה, מני מזוז, קבע שצריך להחיל את זה על שטחי הרשות הפלסטינית כפי שיחולו מעת לעת, זאת אומרת להחיל את זה על שטחים הרבה יותר רחבים ממה שיש.

אברהם פורז: אבל פה כתוב בצורה מפורשת שאי אפשר יהיה לייבא אלא אם כן קיבל תעודת הכשר גם משטחי עזה ויריחו.

אברהם פורז: שטחי עזה ויריחו זה כפי שיקבע השר.

אברהם פורז: לדעתי, כל עוד השר לא קבע מה הם שטחי עזה ויריחו אי אפשר לדעת אם זה מועבר מעזה ויריחו.

אתי בנדלר: מה הכהן חייב ללכת על פי חוות דעתו של היועץ המשפטי לממשלה, לא על פי דעתך.

מירון הכהן: משרד התמ"ס מפעיל את זה לפי חוות הדעת של היועץ המשפטי לממשלה.

אברהם פורז: אם הייתי מייבא ממקום מסויים בשר לא כשר והיו מעמידים אותי לדין על זה.

אברהם פורז: .

מירון הכהן: לא היו מאפשרים לך לייבא את זה.

מירון הכהן: בינתיים אף אחד עוד לא הלך לבג"ץ על זה.

אברהם פורז: אם אנחנו נגד ייבוא בשר לא כשר מהאוטונומיה, אז עזה ויריחו זה כבר הסטוריה, בינתיים יש עוד.

אברהם פורז: אם כבר, אז היה צריך לתקן את החוק שסעיף זה יחול גם על הבאת בשר משטחי הרשות הפלסטינית.

אתי בנדלר: איך פרקטית תפעילו את זה?

מירון הכהן: אני מסכים.

מירון הכהן: הבעיה היא שחוק היישום של שטחי עזה ויריחו לא עבר בכנסת עד עצם היום הזה.

גבריאלה כהן: מדובר בבשר שמיובא ממדינות שלישיות.

גבריאלה כהן: הוא מגיע לעזה ויריחו באישורים מיוחדים.

גבריאלה כהן: זה מגיע בתנאי שזה לא יופץ לישראל.

אתי בנדלר: כל הבשר בשטחי עזה ויריחו הוא בשר מיובא?

אתי בנדלר: אין מקומי?

מיכל סגן-כהן: בשר מיובא לישראל לפי שתי מערכות: מערכת וטרינרית ומערכת של הרבנות כדי שהבשר יהיה כשר.

מיכל סגן-כהן: לאחרונה, בשר שיובא לרשות הפלסטינית היה בשר שנכנס לישראל.

מיכל סגן-כהן: הבשר ברגע שמיובא עבור הרשות הפלסטינית, הוא מיובא ברשיון כפול: ברשיון וטרנרי של משרד החקלאות, וברשיון נוסף של הרשות הפלסטינית.

מיכל סגן-כהן: הרשיון הראשון הוא רק לצורך המעבר.

מיכל סגן-כהן: אסור לו לבשר מבחינה וטרנרית לחזור חזרה לישראל.

יורי שטרן: מה זאת אומרת אסור לו לחזור מבחינה וטרנרית?

מיכל סגן-כהן: לפי הסכם פריז אסור בכלל להעביר בשר מישראל לתחומי הרשות הפלסטינית אלא ברשיון.

מיכל סגן-כהן: הרשיון ניתן אחרי שמאשרים את המדינה ואחרי שמאשרים את המפעל שממנו בא הבשר.

מיכל סגן-כהן: בשכם יש בית מטבחיים שמייצרים בו בשר.

מיכל סגן-כהן: מבחינה וטרנרית אסור להשתמש בכל בשר שמופק בשטחי הרשות הפלסטינית, כי עדיין השירותים הוטרינריים לא הכירו בשירותים של הפלסטינים.

אברהם פורז: אם רוצים לקבוע שלעניין הכשרות שטחי הרשות הפלסטינית הם חו"ל וכל האיסורים יחולו, אז צריך לעשות את זה בצורה מפורשת.

אברהם פורז: זה מגוחך לבוא היום אלינו ולהתעסק עם עזה ויריחו, כאשר עזה ויריחו זה חלק קטנטן של הרשות.

אברהם פורז: אם רוצים, צריך ללכת לתקן את הדברים האלה.

אברהם פורז: מה הכהן, אנחנו מסירים את זה מסדר היום.

אברהם פורז: אם רוצים לטפל בעניין הרשות הפלסטינית, שהממשלה תגיש הצעת חוק מסודרת.

אתי בנדלר: היינו מבקשים להעביר אלינו את חוות דעתו של מר מזוז לעניין הזה.

אברהם פורז: תודה רבה.